Abecedníček

s logopedníčkom a rozprávkou

Gabriela Spustová Izakovičová

Abecedníček

s logopedníčkom a rozprávkou

5. vydanie

RUAH 2023

Suchá nad Parnou

©Gabriela Spustová Izakovičová, 2023

Gabriela Spustová Izakovičová

Abecedníček

s logopedníčekom a rozprávkou

5. vydanie

Vydalo vydavateľstvo RUAH,

Suchá nad Parnou, 919 01 v roku 2023

redakcia.ruah@gmail.com

ISBN 978-80-89604-86-9 - kniha

ISBN 978-80-89604-87-6 - e-kniha

Čáry - máry

Urobíme čáry – máry,

pohráme sa láry – fáry.

Narodila sa nám báseň,

Aby bolo deťom krásne!

A a

Abeceda

Abeceda malá

na chodníku stála.

Vyčkávala na Katku,

či si nesie jednotku.

B b

Babka

Bafká dedko fajku bafká

a babka si ticho ufká...

Poteší ju vnučka malá

beží k babke by jej dala

pohladenie, koláč sladký,

nech omladnú oči babky.

C c

Cicavce

Mačka malá

cicia mliečko.

Capko Cyril

cicia tiež.

Cumlík cucká

malé decko

a tiež cicia

malý jež.

Č č

Čučoriedky

Čučoriedky

čučia v kríčku

a čakajú na Aničku.

Čierne ako oči mačky

čakajú na zaváračky.

D d

Dúšok bylín

Dúšok dúšky, to je príma.

Nadýchneš sa, ozdravieš.

Dúšok bylín vylieči ma.

Danku, Zdenku lieči tiež.

Ď ď

Ďateľ

Ďobe ďateľ do stromu.

Neurobí pohromu.

Rozďobáva tu i tamto.

„Ak si chorý, pohľadám to!“

Stromu sa hneď ľahšie žije,

keď ho ďateľ ošetruje.

Je to predsa lekár veľký

Nájde v kôre všetky dierky.

Dz dz

Nevädze

Neviete, rastú v poli nevädze?

Povedzte, kto ich zasial do medze?

Viete vy, kam vlak ťahá mašina?

Povedzte, kam šli sadze z komína?

Koľko je cudzích rečí vo svete?

Povedzte! Ani vy to neviete?

Dž dž

Džavot

Džavocú si džavotávé vtáčiky,

že do džbána dala mama máčiky.

Mama čula džavotavú vravu, tak

z toho džbána vysypala máčik, mak.

E e

Elektrina

Eduard je elektrikár.

Elektrina, to je vec!

Elenka sa Evy pýta:

„Či je Edo umelec?“

Keď tie káble správne spája

elektrina funguje.

Svetlo svieti, voda tečie

a Edo sa raduje.

F f

Fujara

Fúka vietor do fujary pesničky

falošné sú, bo nepozná notičky.

Fujavica smeje sa mu fujajá,

za tú faloš nie je vinná fujara.

G g

Čo sa gúľa?

Gúľala sa guľka malá,

gúľala sa svetom.

Lebo náš svet tiež sa gúľa

v galaxii letom.

Kotúľa sa v galaxii

ako guľka malá,

ale táto zemská guľa

domov ľuďom dala.

H h

Hugo

Hádzal Hugo, hádzal hrach.

Hroch ich hrýzol, nemal strach.

Hneval sa však na Huga:

Hodne hrachu pregĺgam.

Ch ch

Chumelica

Chumelí sa chumelica,

premrznú nám celé líca.

Chi, chi, chi, chu, chu, chu,

chichúňa sa pri uchu.

I i

Ihla

Išla ihla do sveta.

Šila gate popletám.

Celú niť však poplietla,

jedna malá popleta.

J j

Julo

Jasá Julo, jasá.

Našiel jamu. Zasa!

Je v nej jedno jablko.

„Zjem ho až po jadierko.“

K k

Kreslím

Afriku si nakreslím,

rozprávočku vymyslím.

O černoške maličkej,

o jej dobrej mamičke.

Kreslím malú černošku.

Moju malú kamošku.

Aby všetci vedeli,

že deti svet nedelí.

L l

Lienka

Na lúčine lienka malá

s motýlikmi tancovala.

Spievala im uspávanku,

sladulinkú zaspávanku.

Lienka milá lieta letkom.

Hlávky láska lúke, kvietkom.

Láska z lásky zlaté vlásky

– láska lienka sedmokrásky.

Table of Contents

Abecedníček